58. schôdza NR SR - 8.deň - A. dopoludnia
Dátum: 2015-11-24
Poslanec: Hlina, Alojz (KDH)
Druh vystúpenia: Vystúpenie v rozprave

Vážený pán predsedajúci, vážený pán minister, vážené kolegyne, kolegovia, som rozmýšľal, ako to spraviť, bububu, pán minister. Spravil by reflexnú skúšku. A vy sa bojíte čoho, koho? Ja len sa chcem dožiť jednej veci. A to raz podľa mňa príde. Prísne vzaté, pán Mika, to je generálny riaditeľ Slovenskej televízie. Pokojne hrajte golf, pokojne ja neviem sa zabávajte, jazdite na koňoch, len, prosím vás, nešliapte po demokracií. Naozaj ju neničte, toť za stáročia dopracovali sme sa do štádia, kde nejaké procesy fungujú. Tuná pán minister sa bojí chodiť do diskusií s tými, ktorí sú mu partnermi, vyberá si ako hrozienka, s kým tam pôjde, neškodných. Ja už len čakám, pán minister, kedy pôjdete do diskusie do RTVS o bezpečnostnej situácii s pani Ritomskou. A RTVS vám to i umožní, s pani Ritomskou, pôjdete a urobíte to, akože vyhráte nad ňou, opozíciu zase zdehonestujete s tým, aká je nemožná, neschopná, áno. Pán kolega, vy si tak vyberáte cielene. Ja to dlhodobo namietam to, čo robí RTVS, je hrozné, to čo robí RTVS. A vy ste schopný ísť do RTVS s pani Ritomskou. Ja už len čakám, kedy to bude, keby v RTVS dodržiavali to, čo majú dodržiavať, sú platení. Veď keď to robí TV HNOJ, nech sa páči, prosím vás, ale RTVS platím aj ja. Prosím vás tá je platená z verejných prostriedkov. A mali by mať nejakú štábnu kultúru. Ak je na to nejaký výbor, pán minister, viete, kto by vám mal byť partnerom do diskusie o bezpečnostnej situácii? Pán kolega, člen výboru pre obranu a bezpečnosť by mal byť vaším členom do diskusie. A, viete, niečo také vám poviem, ja som člen druhého najväčšieho poslaneckého klubu v parlamente a povedzte mi, členom akého klubu je pán Fedor. A to je presne to, vážení, premiér Fico si zavolá k bezpečnostnej situácii Freša, prosím vás, člena poľnohospodárskeho výboru, zavolá si tam Danka, člena neparlamentnej strany. Ja hovorím, ja som schopný tomu veriť, že vy raz pôjdete do diskusie o bezpečnostnej situácii s pani Ritomskou a RTVS vám to umožní. A potom si zatlieskate, aký ste úžasný. Vy sa bojíte, pán minister, bububu, bojíte sa ľudí, ktorí vedia rozprávať, bojíte sa ľudí, ktorí tomu trošku rozumejú, toho sa bojíte, pán minister. Vy presne viete, s kým tam pôjdete. Ste urobili Procházku, teraz pána kolegu Fedora. Pomáhajte si, koľko chcete, ale, prosím vás, RTVS, pán Mika, pokojne hrajte golf, ale nešliapte po demokracii. Členom výboru pre obranu a bezpečnosť je aj pán Lipšic, aj ja som členom tohto výboru, prosím vás, bezvýznamným, ja určite, no na vašu gloriolu nemám. Ale, prosím vás, keby to niekto vecne posudzoval, tak partnerom do diskusie vám je člen výboru pre obranu a bezpečnosť. A legitimita toho je aj napríklad člen druhého najväčšieho klubu v parlamente, prosím vás, pán kolega, dobre. Vy zbierate po ceste to, kto pôjde s Kalim do diskusie s tým, že: „Ale nesmieš nad ním vyhrať, musíš mu poklonkovať.“ Bojíte sa, pán kolega? Slabučký ste. Bojíte sa... (Prerušenie vystúpenia predsedajúcim.) Figeľ, Ján, podpredseda NR SR Pán kolega, beží rozprava k návrhu zákona o štátnej službe príslušníkov Policajného zboru. Nech sa páči. Hlina, Alojz, poslanec NR SR Pán minister povedal, že sa ma nebojí ani vlastný pes. Tak, pán kolega, ste pod mojím psom, lebo vy sa ma bojíte. Vy nepôjdete so mnou nikdy, pán kolega, do diskusie, ste bububu, prosím vás pekne. K návrhu zákona. Som rád, že ste si to uvedomili. Viete, to je ináč mimoriadne milené, že dôjde sem minister s návrhom zákona, ktorý prešiel pripomienkovým konaním. Prosím vás, tie štyri paragrafy ale koľko musel niekto robiť? Koľko to robil legislatívny odbor? Koľko dostali na finančnom k tomu vyjadrení? Vytvorili tých šesť či koľko paragrafov, ktoré vy ste sem doniesli akože. Odmietam rozprávať, pokiaľ tu nebude minister, tak buďte v sále. To museli koľko vytvárať? Na čo boli minuté finančné prostriedky z verejných zdrojov, keď vy ste na výbore povedali, že: „Ja som to doniesol len tak, na skúšku.“ To, prosím vás, čo je? Viete, chlapci tuná od kolegov nosia ústavné zákony na skúšku s tým, či to bude alebo nebude v topkách. Ale to robí aj minister. To prešlo vládou. Čiže, vážení, pozor, vláda sa stotožnila s tým, že prezident, viceprezident, šéf inšpekčnej služby majú ísť výberom. Potom zistili, že je z toho nejaký problém. Tak zrazu sa vycúvalo a povedalo, že je to na skúšku. Tak, prosím vás, začnete sem nosiť zákony na skúšku vy, ministri? Teda demokracia má to čaro, že tu môže byť hocikto niekedy. Ale je tu minister, to prešlo vládou, pán minister. A potom ste povedali: „Ja som to doniesol na skúšku a meníme to.“ Nie je to čarovné? Mňa zaujíma iná vec. Aj miesto môjho dnešného vystúpenia, pán minister, je iná vec. Ja chcem rozprávať o tom, že neriešite ja neviem alebo ako sa rieši hodnotenie policajtov. Podľa čoho ich hodnotíte, resp. nehodnotíte? Vo vašej kapitole rozpočtu, mimochodom, ináč je to čarovné, máte na odmeny a príplatky 4 mil. eur. Má podľa mňa stredná softvérová firma možno toľko, ako si minister nechal na odmeny a príplatky pre celý jeho rezort. Potom ten rezort tak vyzerá. Ale u nás sa neodmeňuje za činnosť, u nás sa trestá za činnosť. Čiže keby sa niekto moc rozbehol v iniciatíve a v chcení, tak nieže odmenu dostane, lebo odmeny nie sú žiadne, pri dvojmiliardovom rozpočte keď si necháte 4 mil. na odmeny, to ani promile nie je. Čiže to je z toho jednoznačné, aký dynamický organizmus je to vaše ministerstvo, kde aká je tam podielová zložka, čo môžete dať na odmenách. Na ministerstve sa neodmeňuje za činnosť, na ministerstve sa trestá za činnosť. Mám z toho taký pocit. Ale keby som sa pozrel na kapitolu rozpočtu, prosím vás, máte 4 mil. na odmeny a 6,5 mil. na údržbu softvéru. Však to je čarovná položka. Pán minister, to je čo, akého softvéru? Word to je, čo tam udržiavajú? Majú 6,5 mil. ročne na udržiavanie softvéru, ale na odmeny pre celý rezort sú 4 mil. Potom to tak vyzerá, potom tak vyzerá ten rezort, ako riešite hodnotenie alebo nehodnotenie policajtov. Ja chcem rozprávať o tom. Včera konečne sa zobudila NBS. A zbadala, že je katastrofálna situácia z pohľadu pôsobenia nebankových spoločností. (Reakcie z pléna.) K veci hovorím, buď tu budete, alebo tu nebudete, vy už tomu rozumiete, pán kolega, vy si pozrite zákon o lesoch, dobre, minule, čo ste tu stvárali, ešte ste ho spravodajcovali, prosím vás, ideme ďalej... (Prerušenie vystúpenia predsedajúcim.) Figeľ, Ján, podpredseda NR SR Pán kolega, pokračujeme v rozprave. Nech sa páči. Hlina, Alojz, poslanec NR SR Áno, určite hovoríme o zákone o Policajnom zbore, hovoríme o paragrafe, ktorý je tesne pod tým paragrafom, ktorý ste chceli novelizovať, a to je hodnotenie policajtov. O tom hovorím, dobre, ako chcete hodnotiť policajtov, keď štátny rozpočet nepozná niečo také, máte promile. A poviem vám ten výsledok. Ale ja s tým skončím, pán minister. Ja som vám dával dve interpelácie z pohľadu toho, čo robí vaša smerácka úžernícka nebankovka. A na jednu aj na druhú interpeláciu sme mi brutálne odpovedali. Možno raz bude tu niekoho zaujímať, aké brutálne odpovede je schopný poslať minister vnútra poslancovi za to, že ho interpeluje. (Reakcia z pléna.) Ja stále hovorím o zákone. Možno raz k tomu príde, že to bude niekoho bude zaujímať, dúfam. A ako budú hodnotení tí vyšetrovatelia, tí policajti, ktorí dovolili to, čo dovolili, pán minister? A ja vám poviem dve konkrétne mená. Ja som dal dve oznámenia. Ja som zvedavý, ako budete riešiť tých dvoch konkrétnych policajtov, ako sa vysporiadali s tou otázkou, čo robia tým ľuďom, to ma zaujíma, ako využijete tie parametre v tom ustanovení zákona sedemdesiatosem o Policajnom zbore, lebo ja chcem vidieť niekoho, kto tu už zahučí na niečom. Vy dlhodobo kryjete pôsobenie úžerníckych nebankoviek. Už tu konečne sa NBS-ka zobudila... (Prerušenie vystúpenia predsedajúcim.) Figeľ, Ján, podpredseda NR SR Budeme pokračovať v rokovaní za prítomnosti navrhovateľa tohto zákona. Pán minister, nech sa páči, zaujmite miesto pre navrhovateľov. Zaujmete miesto pre navrhovateľov, budeme komunikovať. Nech sa páči, zaujmite miesto pre navrhovateľov, tu je vaše miesto. (Reakcia navrhovateľa.) Hlina, Alojz, poslanec NR SR Čo hovoríte o nervozite, pán minister? Však si tu sadnite. Dve minúty bude trvať ešte moje vystúpenie. Keby ste mali policajtov, to by vám pomohlo. O dve minúty sme vybavení. Pekne, slušne si sadnite a počúvajte. Nech sa páči. (Reakcia navrhovateľa.) Tu si zavolajte iných submisívnych, tí vám budú skákať do reči, ako budete chcieť, ja budem čakať, kým si tu sadnete. Bude to trvať dve minúty a skončím. (Reakcia navrhovateľa.) Ja stále hovorím o zákone, prosím vás, ešte ste aj vtipný... (Prerušenie vystúpenia predsedajúcim.) Figeľ, Ján, podpredseda NR SR Pán minister, tu je miesto pre navrhovateľov, nech sa páči. Budeme pokračovať po zaujatí vášho miesta v normálnej rozprave. Hlina, Alojz, poslanec NR SR Dobre, pán minister. Vidíte, tu máte svedectvo toho, s kým oni potrebujú debatovať, s kým SMER potrebuje debatovať. Vyzbierajte si na ulici mimoparlamentné strany a choďte s nimi diskutovať. Choďte, lebo to viete robiť, jedine to zvládnete, vážení, nič viac nezvládnete. Ja hovorím, že ustanovenia v tomto zákone, ktorý teraz preberáme, sú nedostatočné z môjho pohľadu na to, ako funguje tá polícia. Však sa z toho už smeje každý. Načo slúži polícia? Je to na prikrývanie zločinu alebo na odhaľovanie zločinu? Ako odmeňujete policajtov za to, že odhaľujú zločin alebo že prikrývajú zločin? Máte 4 mil. na odmeny vo vašom rezorte. A máte 6,5 mil. eur na čistenie softvéru, prosím vás, na vysávanie. A, počkajte, ako sa to volá? Je to infraštruktúra, na ktorú máte miliardu. Celý jeho rezort má miliardu na vyfukovanie ventilátorov v počítačoch a má 4 mil. na odmeny. Pán minister, ako vyhodnocujete to ustanovenie o odmeňovaní? (Reakcia navrhovateľa.) Figeľ, Ján, podpredseda NR SR Nech sa páči, pokračujte. Hlina, Alojz, poslanec NR SR Pán minister je nahnevaný, lebo sa mu to vymyká z rúk. To ide mimo scenára. Každá diskusná relácia v RTVS má scenár, začiatok, vyvrcholenie, koniec, bububu a potom ťap. Pán minister, sadnite si pokojne, končíme, pán minister. Chcem vás upozorniť a tým skončím... (Prerušenie vystúpenia predsedajúcim.) Figeľ, Ján, podpredseda NR SR Pán poslanec, pokračujte vo vystúpení. (Ruch v sále.) Pán poslanec, buď pokračujte vo vystúpení, alebo inak dám prestávku do 11.00 hodiny. Nech sa páči. Hlina, Alojz, poslanec NR SR Pokračujem vo vystúpení. (Reakcia navrhovateľa.) Bojím sa vás, pán minister, bojím... (Prerušenie vystúpenia predsedajúcim.) Figeľ, Ján, podpredseda NR SR Pán poslanec Hlina, upozorňujem vás, pokračujte v rozprave, alebo dám prestávku do hlasovania. Hlina, Alojz, poslanec NR SR Áno, končím. Hovorím, to ustanovenie ja som namietal v prvom čítaní. A v druhom čítaní namietam takisto, nie je tu vôľa nájsť parametre na to, aby polícia odhaľovala zločin, nie prikrývala zločin, čoho dôkazom je aj štátny rozpočet, čoho dôkazom je aj činnosť polície doteraz. A tým naozaj skončím a pripúšťam, že môžete namietať.A to vám dávam do pozornosti, pán minister, včera NBS povedala... (Reakcia navrhovateľa.) Dobre, to vám poviem mimo mikrofónu, že povedala, že došlo k porušeniu zákona. Polícia je povinná konať ex offo, to znamená konať z toho, čo bolo včera. A som zvedavý, či bude konať tá vaša polícia, dokedy ešte chcete prikrývať smerácku úžernícku nebankovku menom POHOTOVOSŤ, vážení, pýtam sa, lebo to je celé, úloha prikryť, zakryť to. Už sa to nedá. Namieta, že neriešite to dostatočne. Pán minister, viete, oceňujem, že ste sa zbadali, že ten váš návrh je nekorektný, a to som diplomat, keď to takto hovorím, že vy si vymenujete, a ten druhý to zdedí, tých všetkých vrcholných funkcionárov. Neviem, kde čo zasvietilo, že ste to sem doniesli a zmenili. To oceňujem pre túto chvíľu. Všetko ostatné tu namietam. Ďakujem.